Datum: 21.10.2021

Številka: JN-11/2021

**RAZPISNA DOKUMENTACIJA ZA ODDAJO JAVNEGA NAROČILA BLAGA PO ODPRTEM POSTOPKU**

**NAKUP KEMIKALIJ IN LABORATORIJSKEGA MATERIALA**

**VSEBINA:**

Razpisno dokumentacijo sestavljajo:

1. navodila ponudnikom za pripravo ponudbe,
2. obrazec »ESPD« v elektronski obliki (datoteka XML)
3. tehnične specifikacije,
4. obrazec »Predračun«,
5. obrazec »Povzetek predračuna – rekapitulacija«,
6. Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI na [https://ejn.gov.si](https://ejn.gov.si/),
7. vzorec okvirnega sporazuma,
8. menična izjava za resnost ponudbe.

**NAVODILA PONUDNIKOM ZA PRIPRAVO PONUDBE**

KAZALO

[1. NAROČNIK 4](#_Toc85620316)

[2. OZNAKA IN PREDMET JAVNEGA NAROČILA 4](#_Toc85620317)

[3. NAČIN ODDAJE JAVNEGA NAROČILA 4](#_Toc85620318)

[4. rOK IN NAČIN PREDLOŽITVE PONUDBE 5](#_Toc85620319)

[5. ČAS IN KRAJ ODPIRANJA PONUDB 5](#_Toc85620320)

[6. PRAVNA PODLAGA 5](#_Toc85620321)

[7. TEMELJNA PRAVILA za dostop, obvestila in pojasnila v zvezi z razpisno dokumentacijo 6](#_Toc85620322)

[7.1 dostop do razpisne dokumentacije 6](#_Toc85620323)

[7.2 obvestila in pojasnila v zvezi z razpisno dokumentacijo 6](#_Toc85620324)

[8. ugotavljanje sposobnosti 6](#_Toc85620325)

[8.1 ugotavljanje sposobnosti za sodelovanje v postopku oddaje javnega naročila in dokazila 6](#_Toc85620326)

[8.1.1 Razlogi za izključitev 7](#_Toc85620327)

[8.1.2 Pogoji za sodelovanje glede ustreznosti za opravljanje poklicne dejavnosti 8](#_Toc85620328)

[8.1.3 Pogoji za sodelovanje glede ekonomskega in finančnega položaja 8](#_Toc85620329)

[8.1.4 Drugi pogoji 8](#_Toc85620330)

[9. merila 8](#_Toc85620331)

[10. ponudbena dokumentacija 9](#_Toc85620332)

[10.1 sestavljanje ponudbe 9](#_Toc85620333)

[10.1.1 Dokazila o izpolnjevanju zahtev iz tehničnih specifikacij 9](#_Toc85620334)

[10.1.2 Obrazec »ESPD« 9](#_Toc85620335)

[10.1.3 Obrazec »Predračun« 10](#_Toc85620336)

[10.1.4 Zavarovanje za dobro izvedbo pogodbenih obveznosti 11](#_Toc85620337)

[10.2 druga določila za pripravo ponudbe 11](#_Toc85620338)

[10.2.1 Variantne in skupne ponudbe 11](#_Toc85620339)

[10.2.2 Jezik ponudbe 11](#_Toc85620340)

[10.2.3 Priprava in oddaja ponudbe v sistemu e-JN 11](#_Toc85620341)

[10.2.4 Veljavnost ponudbe 12](#_Toc85620342)

[10.2.5 Druga pojasnila 12](#_Toc85620343)

[10.2.6 Stroški ponudbe 12](#_Toc85620344)

[10.2.7 Protikorupcijsko določilo 12](#_Toc85620345)

[11. obvestilo o odločitvi o oddaji naročila 12](#_Toc85620346)

[12. odstop od izvedbe javnega naročila 12](#_Toc85620347)

[13. SPORAZUM 13](#_Toc85620348)

[14. pravno varstvo 13](#_Toc85620349)

# NAROČNIK

To naročilo izvaja Fakulteta za kemijo in kemijsko tehnologijo Univerza v Mariboru(v nadaljevanju: naročnik).

Naročnik vabi vse zainteresirane ponudnike, da predložijo ponudbo, skladno z zahtevami iz razpisne dokumentacije.

# OZNAKA IN PREDMET JAVNEGA NAROČILA

Oznaka: JN-11/2021

Predmet: Sukcesivna nabava kemikalij, laboratorijskega materiala in steklovine

Naročilo je razdeljeno na tri (3) sklope in sicer:

Sklop 1: kemikalije

Sklop 2: laboratorijski material

Sklop 3: steklovina

Podrobnejša specifikacija naročila je razvidna iz tehničnih specifikacij.

# NAČIN ODDAJE JAVNEGA NAROČILA

Za oddajo predmetnega naročila se v skladu s 40. členom Zakona o javnem naročanju (Uradni list RS, št. 91/15 in 14/18; v nadaljevanju ZJN-3) izvede odprti postopek.

Ponudnik lahko odda ponudbo za katerikoli sklop, za en sklop, dva ali vse sklope. Ponudnik v obrazcu »Enotni evropski dokument v zvezi z oddajo javnega naročila – ESPD« (v nadaljevanju: ESPD) navede, za kateri sklop se prijavlja. Kadar to ne bo izrecno označeno, bo naročnik štel, da se ponudnik prijavlja na sklop, za katerega je v obrazcu Predračun navedel cene.

Za vsakega od sklopov se zahteva neobstoj vseh razlogov za izključitev, ki so navedeni v točki 8.1.1. teh navodil. Ostale zahteve naročnika (pogoji za sodelovanje in zahteve, določene v drugih delih navodil ponudnikom za pripravo ponudbe) morajo ponudniki izpolnjevati, kot so zapisane za posamezen sklop. Naročnik bo izbral najugodnejšega ponudnika na podlagi meril za izbiro za posamezen sklop in oddal naročilo po posameznem sklopu.

Naročnik bo na podlagi pogojev in meril za posamezen sklop, določenih v razpisni dokumentaciji, izbral ponudnika, s katerim bo sklenil okvirni sporazum.

Naročnik bo sklenil okvirni sporazum s štirimi (4) ponudniki, ki bodo podali dopustno ponudbo za posamezen sklop. Naročnik bo sklenil okvirni sporazum za obdobje oseminštirideset (48) mesecev z vsemi kandidati, ki bodo oddali dopustno ponudbo za posamezen sklop.

Naročnik bo kandidate, ki bodo v posameznem sklopu podali dopustne ponudbe in s katerimi bo sklenil krovni okvirni sporazum, razvrstil na seznam kandidatov v posameznem sklopu zaporedno tako, da si bodo posamezni kandidati sledili od najugodnejšega do manj ugodnega v posameznem sklopu glede na merila iz točke 9 teh navodil.

Naročnik bo s kandidati sklenili posamične okvirne sporazume. Enak posamični okvirni sporazum za posamezen sklop se sklepa s štirimi (4) kandidati, ki bodo oddali dopustne ponudbe za posamezen sklop.

# rOK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN (v nadaljevanju: sistem e-JN) na spletnem naslovu [https://ejn.gov.si](https://ejn.gov.si/), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si](https://ejn.gov.si/).

Ponudnik se mora pred oddajo ponudbe registrirati na spletnem naslovu [https://ejn.gov.si](https://ejn.gov.si/), v skladu z Navodili za uporabo e-JN. Če je ponudnik že registriran v sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si](https://ejn.gov.si/) **najkasneje do** **26.11.2021** **do 12.** **ure**. Za oddano ponudbo se šteje ponudba, ki je v sistemu e-JN označena s statusom »ODDANA«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

# ČAS IN KRAJ ODPIRANJA PONUDB

Odpiranje ponudb bo potekalo avtomatično v sistemu e-JN dne **26.11.2021** in se bo začelo **ob 12.01 uri** na spletnem naslovu [https://ejn.gov.si](https://ejn.gov.si/).

Odpiranje poteka tako, da sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, skupni ponudbeni vrednosti ponudbe ter omogoči dostop do dokumenta, ki ga ponudnik naloži v sistem e-JN pod razdelek »Skupna ponudbena cena«, v del »Predračun«.

# PRAVNA PODLAGA

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

# TEMELJNA PRAVILA za dostop, obvestila in pojasnila v zvezi z razpisno dokumentacijo

## dostop do razpisne dokumentacije

Razpisno dokumentacijo lahko ponudniki dobijo na spletnih straneh naročnika, na naslovu <https://www.fkkt.um.si/javna-narocila/>.

Odkupnine za razpisno dokumentacijo ni.

## obvestila in pojasnila v zvezi z razpisno dokumentacijo

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu javnih naročil zastavljeno najkasneje do vključno 18.11.2021 do 12.00 ure.

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

Naročnik sme v skladu z 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

# ugotavljanje sposobnosti

## ugotavljanje sposobnosti za sodelovanje v postopku oddaje javnega naročila in dokazila

Ponudnik mora izpolnjevati vse v tej točki navedene pogoje.

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel ESPD, ki predstavlja lastno izjavo, kot predhodni dokaz v zvezi s točkami 8.1.1 do 8.1.4 teh navodil.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter v predmetnem obrazcu podati soglasje, da dokazila pridobi naročnik.

Naročnik bo pred oddajo javnega naročila od ponudnika, kateremu se je odločil oddati predmetno naročilo, zahteval, da predloži dokazila (potrdila, izjave) kot dokaz neobstoja razlogov za izključitev iz točke 8.1.1 teh navodil in kot dokaz izpolnjevanja pogojev za sodelovanje iz točk 8.1.2 do 8.1.4 teh navodil.

Gospodarski subjekt lahko dokazila o neobstoju razlogov za izključitev iz točke 8.1.1 teh navodil in dokazila o izpolnjevanju pogojev za sodelovanje iz točk 8.1.2 do 8.1.4 teh navodil predloži tudi sam. Naročnik si pridržuje pravico do preveritve verodostojnosti predloženih dokazil pri podpisniku le-teh.

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

### Razlogi za izključitev

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3.

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILA:

Izpolnjen obrazecESPD (v »Del III: Razlogi za izključitev, Oddelek A: Razlogi, povezani s kazenskimi obsodbami«) za vse gospodarske subjekte v ponudbi.

**Naročnik bo pred oddajo javnega naročila, od ponudnika, kateremu se je odločil oddati predmetno naročilo**, zahteval predložitev pooblastila za pridobitev podatkov iz kazenske evidence (za vse osebe, ki so članice upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem). V kolikor bodo na predloženem obrazcu ESPD, v Delu VI: Sklepne izjave, vse osebe, ki so članice upravnega, vodstvenega ali nadzornega organa gospodarskega subjekta vključno z osebami, ki imajo pooblastila za njegovo zastopanje, odločanje ali nadzor, s podpisom pooblastile naročnika za pridobitev podatkov iz kazenske evidence, dodatnih pooblastil naročnik ne bo zahteval.

Ponudnik lahko potrdila iz Kazenske evidence priloži sam. Tako predložena potrdila morajo odražati zadnje stanje.

1. Gospodarski subjekt mora na dan oddaje ponudbe izpolnjevati obvezne dajatve ali druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, oziroma vrednost neplačanih zapadlih obveznosti na dan oddaje ponudbe ali prijave ne znaša 50 EUR ali več. Gospodarski subjekt mora imeti na dan oddaje ponudbe predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

DOKAZILO:

Izpolnjen obrazec ESPD(v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi.

1. Gospodarski subjekt na dan, ko poteče rok za oddajo ponudb ne sme biti uvrščen v evidenco gospodarskih subjektov z negativnimi referencami iz a) točke četrtega odstavka 75. člena ZJN-3.

DOKAZILA:

Izpolnjen obrazec ESPD (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi.

1. Gospodarskemu subjektu v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V kolikor je gospodarski subjekt v položaju iz zgornjega odstavka, lahko naročniku v skladu s Sklepom Ustavnega sodišča RS št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

DOKAZILA:

Izpolnjen obrazec ESPD(v »Del III: Razlogi za izključitev, Oddelek D: Nacionalni razlogi za izključitev«)za vse gospodarske subjekte v ponudbi. V koliko je vaš odgovor v tem primeru DA, in uveljavljate popravni mehanizem, v polje »Opišite jih« napišete kršitve in ukrepe, s katerimi lahko dokažete svojo zanesljivost kljub obstoju razlogov za izključitev.

Naročnik bo v skladu z osmim odstavkom 75. člena ZJN-3 iz postopka javnega naročanja kadar koli v postopku izključil gospodarski subjekt, če se izkaže, da je pred ali med postopkom javnega naročanja za subjekt glede na storjena ali neizvedena dejanja v enem od položajev iz te točke navodil.

### Pogoji za sodelovanje glede ustreznosti za opravljanje poklicne dejavnosti

1. Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

DOKAZILA:

Izpolnjen obrazecESPD(v »Del IV: Pogoji za sodelovanje, Oddelek A: Ustreznost, Vpis v ustrezen poklicni register ALI Vpis v poslovni register«) s strani vseh gospodarskih subjektov v ponudbi**.**

ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od ponudnika zahteval predložitev kopije vpisa v enega od poklicnih ali poslovnih registrov.

### Pogoji za sodelovanje glede ekonomskega in finančnega položaja

1. Ponudnik na dan oddaje ponudbe nima blokiranega nobenega transakcijskega računa, v zadnjih 90 dneh pred rokom za oddajo ponudb pa ni imel nobenega transakcijskega računa blokiranega več kot 30 zaporednih delovnih dni.

DOKAZILA:

Izpolnjen obrazec ESPD(v »Del IV: Pogoji za sodelovanje, Oddelek B: Ekonomski in finančni položaj, Druge ekonomske ali finančne zahteve«).

### Drugi pogoji

Gospodarski subjekt ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20; v nadaljnjem besedilu ZIntPK) in mu ni na podlagi tega člena prepovedano poslovanje z naročnikom/uporabnikom.

DOKAZILA:

Izpolnjen obrazec ESPD (v »Del VI: Zaključek, v Podpisani dajem/o uradno soglasje…«) za vse gospodarske subjekte v ponudbi.

# merila

Merilo za izbor najugodnejšega ponudnika je ekonomsko najugodnejša ponudba za sklop:

* Ponudnik ponudi 80 % vseh izdelkov v posameznem sklopu. Najugodnejša ponudba je določena na podlagi najnižje skupne ponudbene cene za primerljive izdelke med ponudniki v EUR brez DDV za posamezen sklop
* naročnik izbere prve štiri ponudnike za posamezen sklop

V primeru, da je več ponudnikov z isto ponudbeno ceno (v EUR brez DDV), se izbere ponudnika, ki je prej oddal svojo ponudbo.

Ponudnik mora navesti končno ceno v evrih. Končna cena mora vsebovati vse stroške (prevozne, špediterske, DDV, trošarine), popuste in rabate. Naknadno naročnik ne bo priznaval nobenih stroškov, ki niso zajeti v ponudbeno ceno.

# ponudbena dokumentacija

Ponudbeno dokumentacijo sestavljajo naslednji dokumenti:

1. izpolnjen obrazec »Predračun« (OBR-1),
2. izpolnjen obrazec »Povzetek predračuna - rekapitulacija« (OBR-2),
3. Izpolnjen in podpisan obrazec »ESPD« (za vse gospodarske subjekte v ponudbi)
4. Pooblastilo (OBR-4)
5. Podatki o ponudniku (OBR-3)

Ponudnik v ponudbi priloži le dokumente, ki so navedeni v tej točki. Po pregledu ponudb bo naročnik najugodnejšega ponudnika pozval k predložitvi dokazil, kot je navedeno za posameznim zahtevanim pogojem oziroma razlogom za izključitev.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

Na poziv naročnika bo moral izbrani ponudnik v postopku javnega naročanja ali pri izvajanju javnega naročila v roku (8) osmih dni od prejema poziva, posredovati podatke o:

- svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,

- gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

## sestavljanje ponudbe

### Dokazila o izpolnjevanju zahtev iz tehničnih specifikacij

Predmet ponudbe mora izpolnjevati tehnične zahteve, navedene v predračunu (OBR-1), ki so sestavni del te razpisne dokumentacije. Ponudnik predloži vso razpisno dokumentacijo, tudi za tiste sklope, na katere se ne prijavlja. Razpisanih artiklov v sklopih ne sme črtati, popravljati ali kako drugače spreminjati. Svoje opombe dopiše v OBR-1 v zadnjo rubriko 'opombe'. Ponudba ne sme vsebovati nobenih sprememb in dodatkov, ki niso v skladu z razpisno dokumentacijo.

### Obrazec »ESPD«

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekt naročnikov obrazec ESPD (datoteka XML) uvozi na spletni strani portala javnih naročil/ESPD: <http://www.enarocanje.si/_ESPD/> in njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »Dokumenti«, del »ESPD – ponudnik«, ESPD ostalih sodelujočih pa naloži v razdelek »Sodelujoči«, del »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »Sodelujoči«, del »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

S podpisom ESPD ponudnik potrdi, da sprejema vsebino vzorca sporazuma.

### Obrazec »Predračun«

Ponudnik mora v Predračunu izpolniti vse postavke v posameznem sklopu. Cena na enoto je lahko navedena na dve (2).

V kolikor ponudnik cene v posamezno postavko ne vpiše, se šteje, da predmetne postavke ne ponuja in tako ne izpolnjuje vseh zahtev naročnika iz predmetne razpisne dokumentacije.

V kolikor ponudnik vpiše ceno nič (0) EUR, se šteje, da ponuja postavko brezplačno.

Ponudnik ne sme spreminjati vsebine predračuna.

Preračunavanja enot mere niso dovoljena. Primer: zahtevamo ceno za 1 kg kemikalije x, ponudnik ima samo pakiranje 2,5 kg kemikalije x, ceno pa preračuna na en kg. Naročnik bo vse ponudnike, pri katerih bo ugotovil preračunavanje enote mer, izločil iz ocenjevanja ponudb.

Ponujena cena z DDV mora zajemati vse popuste in stroške (dobave blaga, trošarine, špediterske, prevozne, carinske ter vse morebitne druge stroške…).

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

**Ponudnik v del »Predračun« naloži datoteko OBR-1 v obliki word, excel ali pdf. »Skupna ponudbena vrednost«, ki bo vpisana v istoimenski razdelek in dokument, ki bo naložen kot predračun v del »Predračun«, bosta razvidna in dostopna na javnem odpiranju ponudb.**

**V primeru razhajanj med podatki navedenimi v razdelku »Skupna ponudbena vrednost« in dokumentu, ki je predložen v delu »Predračun«, kot veljavni štejejo podatki v dokumentu, ki je predložen v delu »Predračun«.**

**V primeru razhajanj med podatki navedenimi v razdelku »Skupna ponudbena vrednost«, podatki v Povzetku predračuna (rekapitulaciji) - naloženim v razdelek »Skupna ponudbena vrednost«, del »Predračun«, in celotnim Predračunom - kot veljavni štejejo podatki v dokumentu, ki je predložen v delu »Predračun«.**

### Zavarovanje za dobro izvedbo pogodbenih obveznosti

Dobavitelj mora najkasneje ob podpisu sporazuma naročniku izročiti menično izjavo s pooblastilom za izpolnitev (OBR-5) in bianco menico, kot zavarovanje za dobro izvedbo pogodbenih obveznosti iz tega sporazuma.

Finančno zavarovanje za dobro izvedbo pogodbenih obveznosti se glasi na znesek v višini deset odstotkov (10 %) vrednosti tega sporazuma (vrednost z DDV). Finančno zavarovanje za dobro izvedbo pogodbenih obveznosti velja še trideset (30) dni po prenehanju veljavnosti sporazuma.

Naročnik bo unovčil finančno zavarovanje za dobro izvedbo obveznosti po tem sporazumu v primeru, če:

Naročnik bo unovčil zavarovanje za dobro izvedbo obveznosti po tem sporazumu v primeru:

- če izbrani ponudnik ne bo pričel izvajati svojih pogodbenih obveznosti v skladu z določili po okvirnega sporazuma

- če izbrani ponudnik ne bo izpolnil svojih pogodbenih obveznosti v skladu z določili okvirnega sporazuma

- če izbrani ponudnik ne bo pravočasno izpolnil svojih pogodbenih obveznosti v skladu z določili okvirnega sporazuma

- če izbrani ponudnik ne bo pravilno izpolnil svojih pogodbenih obveznosti v skladu z določili okvirnega sporazuma

- če bo izbrani ponudnik prenehal izpolnjevati svoje pogodbene obveznosti v skladu z določili okvirnega sporazuma.

Naročnik lahko finančno zavarovanje za dobro izvedbo pogodbenih obveznosti uveljavi brez predhodnega opomina, mora pa dobavitelja o tem pisno obvestiti najkasneje tri (3) dni po dnevu, ko je finančno zavarovanje predložil v izplačilo.

V primeru unovčitve finančnega zavarovanja za dobro izvedbo pogodbenih obveznosti, bo moral dobavitelj unovčeno zavarovanje nemudoma ustrezno nadomestiti z novim zavarovanjem za dobro izvedbo pogodbenih obveznosti.

Če se bodo med trajanjem tega sporazuma spremenili roki za izvedbo posla, vrsta blaga ali storitve, kakovost in količina, bo moral dobavitelj temu ustrezno spremeniti tudi zavarovanje oziroma podaljšati njegovo veljavnost.

Predložitev finančnega zavarovanja iz tega člena je pogoj za veljavnost sporazuma.

Obrazec finančnega zavarovanja za dobro izvedbo pogodbenih obveznosti je na obrazcu OBR-5.

Velja samo za izbranega ponudnika oz. izbrane ponudnike.

## druga določila za pripravo ponudbe

### Variantne in skupne ponudbe

Variantne in skupne ponudbe niso dopuščene.

### Jezik ponudbe

Postopek javnega naročanja poteka v slovenskem jeziku. Vsi dokumenti v zvezi s ponudbo morajo biti v slovenskem jeziku.

### Priprava in oddaja ponudbe v sistemu e-JN

Ponudnik ponudbeno dokumentacijo odda na način, da po registraciji oziroma prijavi v sistem e-JN na naslovu: <https://ejn.gov.si> pri predmetnem javnem naročilu izbere opcijo »Sodeluj na javnem naročilu«, s čimer se odpre stran za pripravo ponudbe. Po vnosu podatkov in dokumentov, podatke in dokumentacijo shrani v sistemu in jo odda tako, da se s klikom na gumb »Oddaj ponudbo« odpre okno, v katerem gospodarski subjekt, ki oddaja ponudbo, s potrditvijo seznanitve s splošnimi pogoji le-te sprejme in s klikom na gumb »Oddaj« ponudbo odda.

Podrobna navodila v zvezi z načinom priprave in oddaje ponudbe so navedena v Navodilih za uporabo e-JN, ki so del te razpisne dokumentacije in objavljena na spletnem naslovu <https://ejn.gov.si>.

### Veljavnost ponudbe

Ponudba mora veljati najmanj devetdeset (90) dni od odpiranja ponudb.

### Druga pojasnila

Naročnik ne more vnaprej natančno opredeliti vsega blaga, ki ga bo dejansko potreboval, zato je količina in vrsta blaga (kemikalije, laboratorijski material, steklovina) v tem trenutku objektivno neugotovljiva. Naročnik si pridržuje pravico, da naroči večje ali manjše količine blaga.

Naročnik lahko kupuje tudi tisto blago, ki ni na ponudbenem predračunu, če jih bo potreboval. Te artikle bo naročnik kupoval po ceniku, ki ga bo ponudnik posredoval ob zahtevi naročnika. Naročila za dobavo blaga, ki ga ni na predračunu, bo naročnik posredoval dobaviteljem, ki jim je bila priznana sposobnost v posameznem sklopu, po elektronski pošti, v nujnih primerih pa tudi po telefonu. Ponudnik mora v 48 urah poslati ponudbo naročniku. Naročnik bo kupoval artikle pri tistem ponudniku, ki bo ponudil najnižjo ceno.

### Stroški ponudbe

Vse stroške, povezane s pripravo in predložitvijo ponudbe, nosi ponudnik.

### Protikorupcijsko določilo

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

Vsakršno lobiranje v postopkih oddaje javnih naročil je prepovedano.

# obvestilo o odločitvi o oddaji naročila

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

# odstop od izvedbe javnega naročila

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve okvirnega sporazuma odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina sporazuma posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik v svoji odločitvi in o razlogih, zaradi katerih odstopa od izvedbe javnega naročila, pisno obvestil ponudnike.

# SPORAZUM

Naročnik bo na podlagi pogojev in meril, določenih v tej dokumentaciji v zvezi z oddajo javnega naročila za posamezni sklop izbral po štiri (4) najugodnejše ponudnike pri posameznem sklopu, katerih ponudbe bodo dopustne in z njimi sklenil okvirni sporazum.

Podpisnik sporazuma je na strani naročnika Univerza v Mariboru, Fakulteta za kemijo in kemijsko tehnologijo, Smetanova 17, 2000 Maribor.

V skladu s šestim odstavkom 14. člena ZIntPK je izbrani ponudnik dolžan na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu izbranega ponudnika, ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe z izbranim ponudnikom. Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe.

Izbrani ponudnik mora podpisati in vrniti naročniku sporazum v roku sedmih (7) delovnih dni po prejemu s strani naročnika podpisane sporazume.

S podpisom ESPD ponudnik potrdi, da sprejema vsebino vzorca sporazuma.

# pravno varstvo

Zahtevek za revizijo, ki se nanaša na vsebino objave in/ali razpisno dokumentacijo se lahko vloži v desetih delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika, pri čemer se lahko zahtevek za revizijo nanaša na spremenjeno, dopolnjeno ali pojasnjeno vsebino objave ali razpisne dokumentacije ali z njim neposredno povezano navedbo v prvotni objavi ali razpisni dokumentaciji. Zahtevka za revizijo ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Takso v višini 4.000 eurov mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802.

Zahtevek za revizijo se vloži prek portala eRevizija.

Fakulteta za kemijo in

kemijsko tehnologijo UM

prof. dr. Zdravko Kravanja, dekan

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)